《见苏黄邦字韵诗戏示王倅安国二首》
宋代·刘跂

与君南北人，斗粟聚此邦。维彼恶少年，潢池称下江。

白昼射大屋，屋破无完窗。绣衣募壮士，受馘不受降。

我弱异都卢，岂敢学寻撞。君才过乌获，九鼎一臂扛。

悬金八十万，何啻白璧双。胡不骑赤兔，斫树收死庞。

坐宽刺史忧，不复念政厖。凯旋夹道迎，父老集瓶缸。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。